《题郁氏古村图》
明代·智舷

仲夏喜无事，披图探野趣。不离方寸间，写出几村树。

鸟道入高方，人家在烟雾。溪口挽钓船，草际横樵路。

是谁幽栖士，遗韵宛如故？掩映屋东西，松竹凌霜露。

作者简介：明僧。浙江嘉兴人，字苇如，号秋潭。居秀水金明寺。晚于西郊建黄叶庵，自称黄叶老人。庵有修竹百竿，晨夕手自拂拭。有《黄叶庵诗集》。